Document ID: /roh_data/filtered/fineweb-2-filterrobots_roh.jsonl.gz/68886

En in accident chaschunà sez tranter Miralago e Le Prese è in auto
da persunas vegnì donnegià totalmain il mardi avantmezdi. La manischunza
dal vehichel n'è per fortuna betg sa blessada.
L'automobilista charrava da Campocologno en direcziun da Puschlav.
En ina storta a dretga sin la via sper il lai, en il territori da Bosch
dai Cole, ha ses vehichel cumenzà a glischnar sin il vial ch'era bletsch
pervia da la plievgia. L'auto è schlittà sin il vial oppost ed è collidà
fermamain cun la saiv directiva. Alura è el vegnì bittà enavos sin il
vial, ha traversà ina segunda giada il vial ed è collidà cun la saiv
directiva a dretga. Cun la vart davant che guardava enavos è il vehichel
la finala sa fermà sin la mesadad dretga dal vial.
Quelle: polizia chantunala dal Grischun